

**Javni poziv**

**za**

**dostavljanje ponuda u postupku prodaje rinfuz vina**

*Kompanija „13. Jul- Plantaže“ AD Podgorica raspisuje Javni poziv za dostavljanje ponuda u postupku prodaje rinfuz crvenog vina sorte „Vranac“, sledećih hemijskih karakteristika:*

|  |  |  |  |  |
| --- | --- | --- | --- | --- |
| **Opis proizvoda** | **Hemijske karakteristike** | **Vrijednost pozicije** | **Jedinica mjere** | **Količina** |
| Crveno KV vino, sorta „Vranac“ u rinfuzi | Alkohol | 11,9-12,4 vol% | litara | 3.000.000 |
| Ukupne kiseline | 5,73-6,13 g/l |
| Ph vrijednost | 3,67-3,72 |

Kompanija „13. Jul- Plantaže“ AD će, na zahtjev Ponuđača, dostaviti:

* analize CETI-ja[[1]](#footnote-1) kojima se potvrđuju gore navedene karakteristike,
* uzorke vina

**Napomena:**

 **Ponuđač zadržava pravo provjere navedenih karakteristika kod bilo koje sertifikovane laboratorije na teritoriji Evrope**.

1. **Obavezan sadržaj ponude:**
* Podaci o ponuđaču ( naziv i sjedište ponuđača, PIB, telefon, email, broj žiro računa)
* cijena izražena u eurima (EUR), bez uračunatog PDV-a,
* paritet isporuke FCA - Podgorica magacin Prodavca.
* način plaćanja - avans ili odloženo do 90 dana, uz obezbjeđenje plaćanja (akreditiv ili garancija banke).
* dinamika povlačenja robe - do 90 dana od dana potpisivanja ugovora
* Ovlašćeno lice ponuđača ( ime, prezime, funcija i svojeručni potpis).
1. **Obavezni dokazi:**
* Dokaz o registraciji kod organa nadležnog za registraciju privrednih subjekata sa podacima o ovlašćenim licima ponuđača, ne stariji od 6 mjeseci od dana objavljivanja ovog poziva
* izvještaj o računovodstvenom i finansijskom stanju - bilans uspjeha i bilans stanja sa izvještajem ovlašćenog revizora u skladu sa zakonom kojim se uređuje računovodstvo i revizija, za posljednje dvije godine, odnosno za period od registracije.
1. **Kriterijum za ocjenjivanje ponuda:**
* **ponuđena cijena** - max 70 bodova:

Bodovanje će se vršiti po formuli: Cponuđeno/Cmaksimano\*70 bodova,

* **načina plaćanja** - max 20 bodova:

Bodovanje će se vršiti na sljedeći način:

* + - avansno plaćanje: 20 bodova,
		- odloženo plaćanje: 30 dana- 15 bodova

 60 dana: 10 bodova

1. ana: 5 bodova
* **dinamika povlačenja robe** - max 10 bodova:

Bodovanje će se vršiti na sljedeći način:

* + Povlačenje do 45 dana: 10 bodova,
	+ Povlačenje od 45 do 90 dana: 5 bodova

Kompanija „13. Jul Plantaže“ a.d. zadržava pravo da dvojici ili više ponuđača čija razlika u ukupnom broju bodova nije veća od 5%, uputi pismo za korigovanjem cijene i načina plaćanja, ili u krajnjem uradi sistem licitacije, pri čemu:

* maksimalno ponuđena cijena ponuđača za uži krug pregovora ili licitacije predstavlja početnu cijenu u daljim pregovorima,
* najpovoljniji način plaćanja ponuđača za uži krug pregovora ili licitacije predstavlja početan način plaćanja u daljim pregovorima.

**Napomena: Utvrđeni načini plaćanja predstavljaju obavezan uslov za sve potencijalne ponuđače.**

1. **Opšta pravila**
* Rok za dostavljenje ponuda: 20.01.2022. godine
* Ponudu dostaviti brzom ili preporučenom poštom (UPS, DHL, TNT ili slično),
* Ponuda će se smatrati validnom ukoliko je obezbijeđen zavodni pečat brze pošte sa datumom koji ne prelazi dan 20.01.2022.godine.
* Ponuda se dostavlja u odgovarajućem zatvorenom omotu (koverat, paket i sl). Na jednom dijelu omota ponude ispisuje se naziv i sjedište kompanije Prodavca, kao tekst sa naznakom: “Ne otvaraj prije javnog otvaranja ponuda”, a na drugom dijelu omota ispisuje se naziv, sjedište i adresa ponuđača.
* Ponudu je moguće dostaviti na crnogorskom ili jeziku koji je u službenoj upotrebi u Crnoj Gori, u skladu sa Ustavom i zakonom, kao i na engleskom jeziku.
* ocjenu ponuda „13. Jul Plantaže“ a.d. će uraditi u roku od 7 (sedam) radnih dana od dana javnog otvaranja ponuda
* za slučaj raspisivanja licitacije i daljih pregovora, „13. Jul\* Plantaže“ a.d. je u obavezi da ovaj proces okonča u roku od 7 radnih dana od dana objave rezultata i Odluke za ulazak u drugi krug pregovora,
* „13. Jul Plantaže“ a.d. će dana 25.januara 2022.godine, u 10h, organizovati javno otvaranje ponuda, kojem mogu prisustvovati ovlašćeni predstavnici ponuđača koji su blagovremeno dostavili ponudu.
1. **Obavještenje za ponuđače:**
* Prodavac je ovlašćen da u bilo kojem momentu (prije otvaranja ponuda, vrednovanja istih, ili u fazi odlučivanja), a sve do donošenja odluke o izboru najpovoljnije ponude odustane od objavljene prodaje, bez davanja posebnog obrazloženja.
* Prodavac je sve do isteka roka za dostavljanje ponuda ovlašćen da vrši izmjene i dopune Javnog poziva,
* U slučaju da Prodavac pristupi pregovaračkom postupku ili postupku licitacije, u cilju postizanja veće cijene, a u slučaju nepostizanja dogovora, ima pravo da odustane od postupka prodaje.
* Ukoliko Prodavac iz bilo kog razloga, u bilo kom momentu predmetne prodaje, a prije donošenja konačne odluke o izboru najpovoljnije ponude, iskoristi parvo i obustavi postupak prodaje, ponuđač nema pravo da zahtjeva naknadu štete (stvarne štete, ili izmakle koristi) kao ni naknadu troškova za sastavljanje i podnošenje ponude.
* Prodavac zadržava pravo da sa odabranim ponuđačima u cilju razjašnjenja i ocjene ponude organizuje prezentaciju ponuđenog rješenja.
1. **Kontakt informacije:**
* Naziv kompanije: „13. Jul Plantaže“ a.d. – Podgorica,
* Adresa: Put Radomira Ivanovića br. 2, 81000 Podgorica, Crna Gora,
* Kontakt osoba: Milan Milutinović,
* Broj telefona: +382 20 658 032,
* E-mail adresa: milan.milutinovic@plantaze.com.

 **„13. JUL-PLANTAŽE“ AD PODGORICA**

1. Centar za ekotoksikološka ispitivanja kao jedne od sertifikovanih laboratorija na teritoriji Crne Gore. [↑](#footnote-ref-1)